पुलिस लाइन में शुक्रवार दोपहर को आयोजित पत्रकार वार्ता में एसएसपी मनदीप सिंह सिद्धू, एसपी (डी) मनजीत सिंह बराड़ ने बताया कि पुलिस को सूचना मिली थी कि अमनदीप सिंह उर्फ राकी निवासी गांव सिद्धूवाल पटियाला, अरविंदर सिंह उर्फ बोनी निवासी नवनीत नगर अंबाला हरियाणा और प्रदीप शर्मा निवासी मलेरिया मोहल्ला समाना जिला पटियाला ने कुछ लोगों के साथ मिलकर गिरोह बनाया हुआ है। यह गिरोह हरियाणा और अन्य राज्यों से ट्रक, टिपर और अन्य गाड़ियों की जाली एनओसी जारी करवाकर पंजाब में जाली एड्रेस प्रूफ देकर गाड़ियों के कागजात तैयार करने का धंधा करते हैं। इस सूचना पर इनके खिलाफ थाना घग्गा में विभिन्न धाराओं में केस दर्ज किया गया।